**Amândoi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Prin viață, singur, trec ca un druid

Pășind pe umbra timpului trecut,

Amorul curge-n amândoi, fluid,

Când navigăm spre un tărâm știut

Ori rătăcim prin vara ludică.

În fiecare zi devin emul,

Găsind în emisfera sudică

Tangoul ce-l dansăm atât de cool.

Și dacă lumea zice că-i burlesc

Poemul nostru, ca un calambur,

Sub versuri singur n-am să iscălesc -

Cu tine voi rămâne trubadur.

- Căutători de perle suntem noi,

Hoinari prin gânduri, numerologia

Am învățat-o-n glumă amândoi

Şi-am încercat să punem temelia

Unei coloane către infinit

Furându-i lui Brâncuşi, puţin, ideea

De-a rătăci prin visul ne-ngrădit

Ce a unit bărbatul cu femeia.

Ca ying şi yang suntem complementari,

Noapte şi zi, lumină şi-ntuneric,

Pământ şi cer, aceiaşi semnatari

Ai unui anotimp etern şi sferic.

Ioan Grigoraș Liliana Trif

Din volumul Ești poezia sufletului meu -

Editura Rovimed Publishers Bacău - 2014